Úradný vestník L 190 , 12/07/2001 S. 0014 - 0017



Smernica Komisie 2001/50/ES z 3. júla 2001, ktorou sa mení a dopĺňa smernica 95/45/ES, ktorou sa ustanovujú osobitné kritériá čistoty týkajúce sa farbív určených pre používanie v potravinách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/107/EHS z 21. decembra 1988 o aproximácii právnych predpisov členských štátov týkajúcich sa potravinárskych prídavných látok povolených na použitie v potravinách určených na ľudskú spotrebu [1], v znení smernice 94/34/ES Európskeho parlamentu a Rady [2], a najmä na jej článok 3 ods. 3 písm. a), po porade s Vedeckým výborom pre potraviny, keďže: (1) Smernica Rady 94/36/ES Európskeho parlamentu a Rady z 30. júna 1994 o farbivách pre použitie v potravinách [3] uvádza tie látky, ktoré sa môžu použiť ako farbivá v potravinách. (2) Smernica Komisie 94/45 z 26. júla 1995, ktorou sa ustanovujú osobitné kritériá čistoty týkajúce sa farbív určených pre používanie v potravinách [4], v znení smernice 1999/75/ES [5], stanovuje kritériá čistoty pre farbivá uvedené v smernici 94/36/ES. (3) Je nevyhnutné, aby sa v zmysle technického pokroku zmenili a doplnili kritériá čistoty stanovené v smernici 95/45/ES pre zmiešané karotény (E 160a(i)) a beta-karotény (E 160a(ii)). (4) Je nevyhnutné zohľadniť špecifikácie a analytické metódy pre prídavné látky uvedené v Codex alimentarius, ako ich navrhol Spoločný výbor expertov FAO/WHO (Organizácie pre výživu a poľnohospodárstvo/Svetovej zdravotníckej organizácie) pre potravinárske prísady (JECFA ). (5) V dôsledku toho je nevyhnutné upraviť smernicu 95/45/ES. (6) Opatrenia upravené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 V časti B prílohy smernice 95/45/ES sa text týkajúci sa zmiešaných karoténov (E 160a(i)) a beta-karoténu (E 160a(ii)) nahrádza textom v prílohe tejto smernice. Článok 2 Členské štáty prijmú zákony, iné právne predpisy a správne opatrenia nevyhnutné na dosiahnutie súladu s touto smernicou pred 30. júnom 2002. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť v dvadsiaty deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 3. júla 2001 Za Komisiu David Byrne člen Komisie [1] Ú. v. ES L 40, 11.2.1989, s. 27. [2] Ú. v. ES L 237, 10.9.1994, s. 1. [3] Ú. v. ES L 237, 10.9.1994, s. 13. [4] Ú. v. ES L 226, 22.9.1995, s. 1. [5] Ú. v. ES L 206, 5.8.1999, s. 19. -------------------------------------------------- PRÍLOHA "E 160 a (i) ZMIEŠANÉ KAROTÉNY 1.Rastlinné karotény Synonymá | CI potravinová oranž 5 | Definícia | Zmiešané karotény sa získavajú extrakciou rozpúšťadlom z prírodných druhov jedlých rastlín, mrkvy, rastlinných olejov, travín, alfalfa (lucerny) a žihľavy. Hlavné farbivo pozostáva z karotenoidov, z ktorých hlavnú súčasť tvorí β-karotén. Prítomné môžu byť α, γ-karotén a iné pigmenty. Okrem pigmentov môže táto látka obsahovať oleje, tuky a vosky, ktoré sa prirodzene vyskytujú v zdrojovom materiále. Pri extrakcii sa môžu použiť iba tieto rozpúšťadlá: acetón, metyletylketón, etanol, 2-propanol, hexán, dichlórmetán a oxid uhličitý | Trieda | Karotenoid | Index farby č. | 75130 | Einecs | 230–636–6 | Chemický vzorec | β-karotén: C40H56 | Molekulárna hmotnosť | β-karotén: 536,88 | Vzorka | Obsah karoténov (vypočítaný ako β-karotén) je najmenej 5 %. Pri výrobkoch získaných extrakciou rastlinných olejov: najmenej 0,2 % v jedlých tukoch. E1cm1%2500 približne od 440 nm do 457 nm v cyklohexáne | Identifikácia A. Spektrometria | V cyklohexáne najviac od 440 nm do 457 nm a od 470 nm do 486 nm | Čistota Rezíduá rozpúšťadla | Acetón | Najviac 50 mg/kg, samostatne alebo v kombinácii | Metyletylketón | Metanol | Propan-2-ol | Hexán | Etanol | Dichlórmetán | Najviac 10 mg/kg | Arzén | Najviac 3 mg/kg | Olovo | Najviac 5 mg/kg | Ortuť | Najviac 1 mg/kg | Kadmium | Najviac 1 mg/kg | 2.Algolové karotény Synonymá | CI Potravinová oranž 5 | Definícia | Zmiešané karotény je možné vyrobiť aj z prírodných druhov rias Dunaliella salina, ktoré sa pestujú vo veľkých soľných jazerách nachádzajúcich sa vo Whyalla v južnej Austrálii. β-karotén sa extrahuje za použitia éterického oleja. Prípravok je 20 až 30 % suspenzia v jedlom oleji. Podiel trans-cis izomérov je v rozpätí 50/50 až 71/29. Hlavné farbivo pozostáva z karotenoidov, z ktorých hlavnú súčasť tvorí β-karotén. Prítomné môžu byť α- karotén, luteín, zeaxantín a β-kryptoxantín. Okrem pigmentov môže táto látka obsahovať oleje, tuky a vosky, ktoré sa prirodzene vyskytujú v zdrojovom materiále. | Trieda | Karotenoid | Index farby č. | 75130 | Chemický vzorec | β-karotén: C40H56 | Molekulárna hmotnosť | β-karotén: 536,88 | Vzorka | Obsah karoténov (vypočítaný ako β-karotén) je najmenej 20 %. E1cm1%2500 približne od 440 nm do 457 nm v cyklohexáne | Identifikácia A. Spektrometria | V cyklohexáne najviac od 448 nm do 457 nm a od 474 do 486 nm | Čistota Prírodný tokoferol v jedlom oleji | Najviac 0,3 % | Arzén | Najviac 3 mg/kg | Olovo | Najviac 5 mg/kg | Ortuť | Najviac 1 mg/kg | Kadmium | Najviac 1 mg/kg | E 160 a (ii) BETA-KAROTÉN 1.Beta-karotén Synonymá | CI Potravinová oranž 5 | Definícia | Tieto špecifikácie sa vzťahujú predovšetkým na všetky trans izoméry β-karoténu spolu s menšími množstvami ostatných karotenoidov. Rozpustené a stabilizované prípravky môžu mať odlišné podiely trans-cis izomérov | Trieda | Karotenoid | Index farby č. | 40800 | Einecs | 230–636–6 | Chemické názvy | β-karotén, β, β-karotén | Chemický vzorec | β-karotén: C40H56 | Molekulárna hmotnosť | β-karotén: 536,88 | Vzorka | Najmenej 96 % farbiacich látok celkom (vyjadrených ako β-karotén) E1cm1%2500 približne od 440 nm do 457 nm v cyklohexáne | Opis | Červené až červenohnedé kryštály alebo kryštalický prášok | Identifikácia A. Spektrometria | V cyklohexáne najviac od 453 nm do 456 nm | Čistota Síranový popol | Najviac 0,2 % | Vedľajšie farbiace látky | Karotenoidy okrem β-karoténu: najviac 3,0 % farbiacich látok celkom | Arzén | Najviac 3 mg/kg | Olovo | Najviac 5 mg/kg | Ortuť | Najviac 1 mg/kg | Kadmium | Najviac 1 mg/kg | 2.Beta-karotén z Blakeslea trispora Synonymá | CI Potravinová oranž 5 | Definícia | Získava sa kvasením za použitia zmiešanej kultúry dvoch spárených typov (+) a (-) prírodných druhov pliesne Blakeslea trispora. β-karotén sa extrahuje z biomasy etylacetátom a kryštalizuje. Kryštalický produkt pozostáva najmä z trans β-karoténu. Vďaka prírodnému procesu približne 3 % produktu tvoria zmiešané karotenoidy, čo je špecifické pre tento produkt. | Trieda | Karotenoid | Index farby č. | 40800 | Einecs | 230–636–6 | Chemické názvy | β-karotén, β, β-karotén | Chemický vzorec | C40H56 | Molekulárna hmotnosť | 536,88 | Vzorka | Najmenej 96 % farbiacich látok celkom (vyjadrených ako β-karotén) E1cm1%2500 približne od 440 nm do 457 nm v cyklohexáne | Opis | Červené až červenohnedé kryštály alebo kryštalický prášok | Identifikácia A. Spektrometria | V cyklohexáne najviac od 453 nm do 456 nm | Čistota Rezíduá rozpúšťadla | Etylacetát | Najviac 0,8 % samostatne alebo v kombinácii | Etanol | Síranový popol | Najviac 0,2 % | Vedľajšie farbiace látky | Karotenoidy okrem β-karoténu: najviac 3,0 % farbiacich látok celkom | Arzén | Najviac 3 mg/kg | Olovo | Najviac 5 mg/kg | Ortuť | Najviac 1 mg/kg | Kadmium | Najviac 1 mg/kg | Alfatoxín B1 | Neprítomný | Mykotoxíny: T2 | Neprítomné | Ochratoxín | Zearalenón | Mikrobiológia: Plesne | Najviac 100/g | Kvasinky | Najviac 100/g | Salmonella | Neprítomná v 25 g | Escherichia coli | Neprítomná v 5 g | --------------------------------------------------